આપણી નિસબતનું કંઈક ઉપજાવવું હોય તો એનો યોગ્ય ઉપાય શોધવો આવશ્યક છે. આપણી પાસે પુરવાર થયેલો સ્પષ્ટ જવાબ હશે તો કોઈ પણ સંસ્થા કે વ્યક્તિના, ‘હું કઈ રીતે મદદરૂપ થઈ શકું ?’ સવાલનો આપણી પાસે પરિણામકારી ઉત્તર હશે. સાબિત કરી શકીશું કે કોઈપણ સાચી નિસબત ક્યારેય વેડફાતી નથી. પણ આ જટિલતા આપણા પુરુષાર્થના માર્ગમાં અડચણ થઈ ઊભી છે. એ જ આપણી નિસબતને ચરિતાર્થ થતાં રોકે છે. જટિલતામાંથી ઉપાય તરફ જવાના દેખીતી રીતે ચાર સ્તર છે : ધ્યેય નક્કી કરવું, ઉત્તમ-અસરકારક અભિગમ અપનાવવો, એ અભિગમ માટે યોગ્ય તકનિક શોધવી અને એ દરમિયાન તમારી પાસે હોય તે તકનિકનો કુશળતાપૂર્વક ઉપયોગ કરવો – ભલે પછી એ આધુનિક દવા હોય કે સરળ મચ્છરદાની.